en en fr mg nl mg pl nl nl hbs_lat nl af nl af nl af af nl af fr af en af nl nl nl en nl nl nl af af nl af nl af af af af af af en nl
Meer inligting oor die program en die byeenkoms ...
Toepaslike sessies sal gesamentlik bygewoon word, terwyl ander sessies vir u gade alleen sal wees om hulle te bedien en ook ’n bietjie te bederf. Hulle kry die geleentheid om saam te kuier en te gesels oor hul roeping, die woestyntye in hul lewens en die hoe eise van die gemeente. Hulle kry ook geleentheid om afsonderlike lesings by te woon wat op hul rol gefokus is.
Ds. Dirkie van der Spuy
Leier van NG Moreletapark Gemeente vanaf 1988 tot 2011 en tans Uitvoerende Direkteur van die Moreletapark Assosiasie (mpa). Ds. Dirkie van der Spuy gesels oor sy ondervinding as leraar en leier. Hy deel sy kennis en ervaring van die werking van die Heilige Gees en noodsaaklikheid van die leiding van die Gees vir groei en vernuwing in ‘n gemeente.
Reeds sedert 1986 'n gemeentelid en tans voorsitter van die mpa. Met sy betrokkenheid in die gemeenteleierskap vanaf 1988 tot 2007 fokus Jannie hoofsaaklik op strategiese beplanning en implementering. Jannie is tans die Uitvoerende Hoofbestuurder van Graan SA en direkteur en trustee in verskeie maatskappye en trusts. Hy deel sy kennis en ervaring en gesels oor Leierskap, en ‘n Leier se woestynpad.
As advokaat werk Richard tans by die Nasionale Vervolgingsgesag van Suid-Afrika en dien in die Bate Beslagleggings Eenheid. Hy dien as direkteur van mpa en het ‘n passie om met sy gawes en talente ander te inspireer in dissipelskap en geestelike groei. Richard deel praktiese wenke vir die bediening van leraars en geestelike leiers.
Die program behels onderwerpe wat onder andere die volgende insluit:
Hoe lyk my gemeente
‘n Leier se Woestynpad
Rol van ‘n leier
Rol van die HG
Inspirasie vir ‘n leier – Balanseer jou lewe
Besoek aan MPG Kleingroep
Gebed saam met gebedsvriende
’n Byeenkoms vir jou gemeenteleiers om hulle ook te begelei tot groter samewerking, toewyding en leraarondersteuning. Nooi asseblief jou kerkraadslede en ander belangrike rolspelers spesiaal uit en gee hulle inligting vir ons deur. Getalle vir hierdie byeenkoms is onbeperk.
Bywoning vir hulle sal ook gratis wees. Leraars wat hierdie geleentheid bywoon verdien 3 VBO punte.
Voorlopig is die Saterdagprogram van 8h00 – 16h00 maar mag moontlik verleng word namate die program hersien word.
Indien jy meer inligting benodig skakel gerus die mpa kantoor by 012 997 8002 of stuur ‘n epos na mpa@moreleta.co.za.
Jy kan ook die aanlynvorm onder KONTAK invul wat outomaties na mpa gestuur word.
Opbou | Bemoediging | Toerusting